Trieste

Trieste, (par latin Tergeste, par talian Trieste, par tedesco Triest, par sloven e par croato Trst, par tergestin Trièst), xe na zità e un porto de la Italia nord-oriental, propio sul confin co la Slovenia. Come che disi el poeta triestin Carolus Cergoly, Trieste saria come un fior "fato de piera" (el altipian del Carso che el scominzia drio de la zità), "piantà su creste / d'onde marine" (el Golfo de Trieste, inte el Mar Adriatico setentrional). Trieste la ga 209.557 àneme (stima xenaro 2003), e la xe capital de la Region Autonoma Furlania - Venesia Giulia e de la provinzia de Trieste. Orizine Su l'orixene del nome de Trieste ghe xe diverse teorie. Ghe xe chi che disi che'l deriva dal latin Tergeste, che tradoto saria come dir "tre volte costruida". Altri disi chee'l deriva de la parola celtica "trg" - marcà. Po i romani ghe ga ficà la desinenza -este par farla più latina. Un'ultima teoria saria questa: in siriaco ( variante de l'aramaico) la parola "Ter'uza" o "Terguza" vol dir "melon". Una variante al feminile saria "Terguzta", che al plurale fa "Terguzte". Ora xe noto a tuti che el melon xe un antico simbolo de la zità, al qual ghe se ga zontà l'alabarda. Zerto che saria de vèder come che ghe podeva esser ne l'antichità un nome siriaco, o fenicio, in uni caxo semitico de la sità. Zerto xe che i Fenici traficava par tuto el Mediteraneo e i conta de lori anca ne l'Iliade. In tanti caxi i Romani lassava el nome che ghe iera prima, come par esempio Lubiana se ciamava Emona o Aemona prima oncora che rivassi i Romani; lori i la ga ciamada solo Iulia Emona. Cussì pol esser che la località dove che ghe iera l'antica Tergeste, za la se ciamassi col nome simile "Terguza" o "Terguzta". Tìpega de Trieste xe el vento ciamà Bora. Zircoscrizioni e rioni Zircoscrizioni Altipian Ovest Altipian Est Rojan - Greta - Barcola - Cologna - Scorcola Zitanova - Bariera Nova - San Vito - Zitavecia Bariera Vecia - San Giacomo San Giovanni - Ciadin - Rozol Servola - Chiarbola - Valmaura - Borgo San Sergio Rioni e frazioni Santa Croxe, Proseco, Contovel Opcina, Bane, Trebician, Padrician, Gropada, Basoviza Mìramar, Grinian, Barcola, Greta, Rojan , Scorcola, Cologna, Guardiela (in parte) Zitanova (Borgo Teresian), Zitavecia, Bariera Nova, Borgo Giusepin, Sant'Andrea, San Vito Bariera Vecia, San Giacomo, Ciarbola (in parte), Santa Maria Madalena Superior (in parte) Rozol, Ciadin, Guardiela, Longera Santa Maria Madalena Superior, Santa Maria Maddalena Inferior, Chiarbola, Servola, Borgo San Sergio, Altura Frazioni Barcola, Opcina, Miramar, Grignan, Basoviza (sloven Bazovica, tal. Basovizza), Bane, Catinara, Conconel, Contovel, Gropada, Lonjer, Padrice, Proseco (sloven Prosek, tal. Prosecco'), Santa Croxe, Trebician. Barcola la xe xusto sora el mar, e la xe famoxa par i Topolini che xe diexe stabilimenti balneari gratuiti su tuto'l lungomar, de suito dopo la Pineta fina'l Porticiolo e su'ncora, stavolta proprio la sui scoi, avanti fina'l Bivio de Miramar e oltre. Ghe xe anca tanti ristoranti de pesse, bareti, chioschi e gelaterie. Loghi interesanti Piščanci Castel de Miramar Castel de San Giusto Canal Grande Piaza Grande Barcola Gałeria fotografica Note Altri projeti Wikimedia Commons el detien imàjini o altri file so Trieste el detien schemi gràfeghi so Colegamenti esterni Benvignudi a Trieste TuttoTrieste.net Guida pràtega de Trieste Archivià il 20 de aprile 2012 in Internet Archive.